In dr Männergreber finde sich meischtens Waffe. Um 450 isch des typischerwiis e Ax Fränzi (Franziska) gsii - sogar bi Buebe het mer gleini Äxli gfunde (wu mer nyt het kenne mache drmit - wiä Spiilziig). Diä Minitüräx stehn in dr elbgermanische Dradition un sin wohl symbolischi Biigabe, schribt dr Quast. Sitter dert findsch aü Schwerter as Biigab - friili numme in riche Greber. Do hets aü Abstufunge gä - eifachi un sonigi mit Silber- oder Goldbschlag. D Waffe sin in ere sinnvolle Lag - also s Schwert am Girtel usw.